26.4.2023
EL
Επίσημη Εφημερίδα της Ευρωπαϊκής Ένωσης
L 111/5
Τα κράτη μέλη υποχρεούνται ήδη να υποβάλλουν συνοπτικές πληροφορίες σχετικά με τις πραγματοποιηθείσες μεταβιβάσεις σύμφωνα με τον εκτελεστικό κανονισμό (ΕΕ) 2020/1208 της Επιτροπής (13).
Αφού καταρτιστεί από την Επιτροπή, μια περίληψη των πληροφοριών που παρέχονται καθίσταται διαθέσιμη, σε ηλεκτρονική μορφή, εντός τριών μηνών από την παραλαβή των εκθέσεων που υπέβαλαν τα κράτη μέλη, στην οποία αναφέρεται το φάσμα των τιμών που καταβλήθηκαν ανά συναλλαγή με ετήσια δικαιώματα εκπομπής.
Επιπλέον, εντός των δύο περιόδων μεταξύ της δημοσίευσης των εκτελεστικών πράξεων που αναφέρονται στο άρθρο 38 παράγραφος 4 του κανονισμού (ΕΕ) 2018/1999 και της έναρξης της διαδικασίας ελέγχου συμμόρφωσης, τα κράτη μέλη μπορούν να υποβάλλουν στην Επιτροπή, την 15η κάθε μήνα, έκθεση σχετικά με τις πραγματοποιηθείσες μεταβιβάσεις.
Επιπλέον, προκειμένου να διευκολυνθεί η ανταλλαγή πληροφοριών σχετικά με σκοπούμενες μεταβιβάσεις, τα κράτη μέλη καλούνται να επικαιροποιούν συνεχώς τις σχετικές πληροφορίες.
Η Επιτροπή καταρτίζει περίληψη των πληροφοριών που ελήφθησαν και την καθιστά διαθέσιμη εγκαίρως σε ηλεκτρονική μορφή.
Για λόγους βελτίωσης της διαφάνειας, πριν από οποιαδήποτε μεταβίβαση, τα κράτη μέλη θα πρέπει να ενημερώνουν την Επιτροπή για την Κλιματική Αλλαγή, η οποία θεσπίστηκε με τον κανονισμό (ΕΕ) 2018/1999, σχετικά με την πρόθεσή τους να προβούν σε μεταβίβαση μέρους των ετήσιων δικαιωμάτων εκπομπών τους για ένα δεδομένο έτος.
Κατά συνέπεια, είναι σκόπιμο να τροποποιηθεί ο κανονισμός (ΕΕ) 2018/1999.
(19)
Για ορισμένα κράτη μέλη, είναι δυνατόν να συνεκτιμηθεί η περιορισμένη ακύρωση δικαιωμάτων εκπομπών στο ΣΕΔΕ της ΕΕ για τους σκοπούς της συμμόρφωσης με τον κανονισμό (ΕΕ) 2018/842 («ευελιξία του ΣΕΔΕ της ΕΕ»).
Μεταξύ των κρατών μελών που είναι επιλέξιμα, δύο δεν έχουν χρησιμοποιήσει την ευελιξία του ΣΕΔΕ της ΕΕ και ένα δεν την έχει χρησιμοποιήσει πλήρως.
Λόγω του αυξημένου επιπέδου φιλοδοξίας που καθορίζεται με τον παρόντα κανονισμό, θα πρέπει να δοθεί στα εν λόγω κράτη μέλη νέα ευκαιρία να χρησιμοποιήσουν ή να χρησιμοποιήσουν σε μεγαλύτερο βαθμό την ευελιξία αυτή.
Ως εκ τούτου, είναι σκόπιμο να οριστεί νέα προθεσμία εντός της οποίας τα εν λόγω κράτη μέλη δύνανται να κοινοποιήσουν στην Επιτροπή την πρόθεσή τους να χρησιμοποιήσουν ή να χρησιμοποιήσουν σε μεγαλύτερο βαθμό την εν λόγω ευελιξία.
Επιπλέον, δεδομένης της ιδιαίτερης διάρθρωσης της οικονομίας της Μάλτας, ο εθνικός στόχος μείωσης των εκπομπών αερίων θερμοκηπίου του εν λόγω κράτους μέλους βάσει του κατά κεφαλήν ακαθάριστου εγχώριου προϊόντος υπερβαίνει κατά πολύ τις δυνατότητές της για μείωση των εκπομπών με οικονομικά αποδοτικό τρόπο.
Ως εκ τούτου, είναι σκόπιμο να αυξηθεί η πρόσβαση της Μάλτας στην εν λόγω δυνατότητα ευελιξίας, χωρίς να διακυβεύεται ο ενωσιακός στόχος για μείωση των εκπομπών αερίων του θερμοκηπίου για το 2030.
(20)
Πέραν της ευελιξίας του ΣΕΔΕ της ΕΕ, μια περιορισμένη ποσότητα καθαρών απορροφήσεων και καθαρών εκπομπών από LULUCF μπορεί να λαμβάνεται υπόψη για τη συμμόρφωση των κρατών μελών δυνάμει του κανονισμού (ΕΕ) 2018/842 («ευελιξία των LULUCF»).
Προκειμένου να διασφαλιστεί ότι θα καταβληθούν επαρκείς προσπάθειες μείωσης των εκπομπών έως το 2030, είναι σκόπιμο να περιοριστεί η χρήση της ευελιξίας των LULUCF μέσω του διαχωρισμού της χρήσης της ευελιξίας των LULUCF σε δύο χωριστές χρονικές περιόδους, καθεμιά από τις οποίες υπόκειται σε ανώτατο όριο που αντιστοιχεί στο ήμισυ του μέγιστου ποσού των συνολικών καθαρών απορροφήσεων που καθορίζεται στο παράρτημα III του κανονισμού (ΕΕ) 2018/842.
Είναι επίσης σκόπιμο να εναρμονιστεί ο τίτλος του εν λόγω παραρτήματος με τον κανονισμό (ΕΕ) 2018/841 μετά την τροποποίησή του από τον κατ’ εξουσιοδότηση κανονισμό (ΕΕ) 2021/268 της Επιτροπής (14).
Κατά συνέπεια, δεν είναι πλέον αναγκαίο να δίνει ο κανονισμός (ΕΕ) 2018/842 στην Επιτροπή την εξουσία να εκδίδει κατ’ εξουσιοδότηση πράξεις για την τροποποίηση του τίτλου του παραρτήματος III του εν λόγω κανονισμού.
Συνεπώς, το άρθρο 7 παράγραφος 2 του κανονισμού (ΕΕ) 2018/842 θα πρέπει να διαγραφεί.
(21)
Όταν η Επιτροπή διαπιστώνει ότι ένα κράτος μέλος δεν σημειώνει επαρκή πρόοδο όσον αφορά την επίτευξη των ετήσιων επιπέδων εκπομπών του βάσει του κανονισμού (ΕΕ) 2018/842, οι μηχανισμοί για τη λήψη διορθωτικών μέτρων δυνάμει του εν λόγω κανονισμού θα πρέπει να ενισχυθούν προκειμένου να καταστεί δυνατή η ταχεία και αποτελεσματική δράση.
Ως εκ τούτου, είναι σκόπιμο να αναθεωρηθούν οι απαιτήσεις που ισχύουν για τα σχέδια διορθωτικών μέτρων τα οποία πρέπει να υποβάλλουν τα κράτη μέλη στην Επιτροπή σε περίπτωση που δεν επιτευχθεί επαρκής πρόοδος.
(22)
Η Ένωση και τα κράτη μέλη αποτελούν συμβαλλόμενα μέρη της σύμβασης της Οικονομικής Επιτροπής των Ηνωμένων Εθνών για την Ευρώπη σχετικά με την πρόσβαση σε πληροφορίες, τη συμμετοχή του κοινού στη λήψη αποφάσεων και την πρόσβαση στη δικαιοσύνη για περιβαλλοντικά θέματα (15) («Σύμβαση του Aarhus»).
Ο δημόσιος έλεγχος και η πρόσβαση στη δικαιοσύνη αποτελούν ουσιώδη στοιχεία των δημοκρατικών αξιών της Ένωσης και εργαλεία για τη διασφάλιση του κράτους δικαίου.
(13) Εκτελεστικός κανονισμός (ΕΕ) 2020/1208 της Επιτροπής, της 7ης Αυγούστου 2020, σχετικά με τη δομή, τον μορφότυπο, τις διαδικασίες υποβολής και την επανεξέταση των πληροφοριών που υποβάλλονται από τα κράτη μέλη σύμφωνα με τον κανονισμό (ΕΕ) 2018/1999 του Ευρωπαϊκού Κοινοβουλίου και του Συμβουλίου και για την κατάργηση του εκτελεστικού κανονισμού (ΕΕ) αριθ.
749/2014 της Επιτροπής (ΕΕ L 278 της 26.8.2020, σ. 1).
(14) Κατ’ εξουσιοδότηση κανονισμός (ΕΕ) 2021/268 της Επιτροπής, της 28ης Οκτωβρίου 2020, για την τροποποίηση του παραρτήματος IV του κανονισμού (ΕΕ) 2018/841 του Ευρωπαϊκού Κοινοβουλίου και του Συμβουλίου όσον αφορά τα επίπεδα αναφοράς δασικών εκτάσεων που πρέπει να εφαρμόζονται από τα κράτη μέλη για την περίοδο 2021-2025 (ΕΕ L 60 της 22.2.2021, σ. 21).
(15) ΕΕ L 124 της 17.5.2005, σ.
4.